VIDEO! Ratas keskkonnapäeval: väljume kriisist rohelisemana - Video
"Loomulikult on koroonakriis viimastel kuudel mõjutanud oluliselt meie harjunud elukorraldust ning andnud palju mõtteainet. Samas on kliima soojenemine endiselt suur mure ning igas kriisis on peidus ka uued võimalused, mis tuleb üles leida," märkis peaminister Jüri Ratas.
Video Eesti Keskkond
VIDEO! Ratas keskkonnapäeval: väljume kriisist rohelisemana
Tänase ülemaailmse keskkonnapäeva puhul märkis Ratas oma videopöördumises, et keskkonna ja jätkusuutliku arengu teemad on Eestimaa inimeste jaoks üha olulisemad ning seetõttu peame praegusest kriisist tulema välja digitaalsema ja rohelisemana, vahendas BNS.
"Loomulikult on koroonakriis viimastel kuudel mõjutanud oluliselt meie harjunud elukorraldust ning andnud palju mõtteainet. Samas on kliima soojenemine endiselt suur mure ning igas kriisis on peidus ka uued võimalused, mis tuleb üles leida. Eesti peab vaatama tulevikku ja otsima lahendusi, kuidas meie kahjulikku keskkonnajälge vähendada," lausus peaminister.
Ratas tõdeb, et meil kõigil tuleb pingutada selle nimel, et saaksime oma järeltulijatele anda edasi puhtama ja ilusama planeedi. "Peame jätkama vastutustundlikku tarbimist, vanu asju ja materjale taaskasutama, oma jäätmeid sorteerima, mõtlema tõsiselt enda igapäevaste liikumisharjumuste üle ning eelistama võimalusel kodumaiseid tooteid. Maailma muutmine algab eelkõige meie enda mõtetest ja käitumisest."
Ülemaailmset keskkonnapäeva peetakse 5. juunil alates 1974. aastast, et juhtida valitsuste, ettevõtete ja kodanike tähelepanu pakilistele keskkonnaprobleemidele.
16:53 GALERII JA VIDEO! FILMIVÕTTED VANALINNAS! Elmo Nüganen: aasta pärast on siin hoopis teistsugune vaatepilt